সোনা কেনার আদর্শ সময়! আজকের সোনার দাম জানুন

ওয়েব ডেস্ক: রাজ্যের সোনার দামে (Gold Price) সাম্প্রতিক বৃদ্ধির পর, অনেকেই ভাবছেন সোনা কি এবার নাগালের বাইরে যাবে কিনা। বাজার বিশেষজ্ঞরা জানিয়েছেন, সোনার দামে বড় পরিবর্তন আসার সম্ভাবনা কম থাকলেও, সামান্য নিম্নগামী প্রবণতা দেখা দিতে পারে। মতিলাল ওসওয়াল ব্রোকারেজের তরফে জানানো হয়েছে, সোনার দাম ৫-৬% কমতে পারে, অর্থাৎ ৬,০০০-৭,০০০ টাকা পর্যন্ত হ্রাস পেতে পারে। বিশেষজ্ঞরা পরামর্শ দিচ্ছেন “বাই অন ডিপস” নীতির উপর ভিত্তি করে কেনাকাটা করতে। বিয়ের মরশুমের আগে অনেকেই সোনা কিনে মজুত করার দিকে ঝুঁকেছেন। সোনার খাঁটি অবস্থার প্রমাণ হল ২৪ ক্যারেটের সোনা, যাতে কোন অতিরিক্ত ধাতু মেশানো থাকে না। সোনা কেনার আগে হলমার্ক চিহ্ন যাচাই করা অত্যন্ত গুরুত্বপূর্ণ।

আরও পড়ুন: শেয়ার বাজারে দেড় লক্ষ কোটি বিনিয়োগের পর ক্ষতি!

আপনার সোনার বিশুদ্ধতা বাড়িতে বসেই পরীক্ষা করতে চাইলে, BIS Care অ্যাপ ডাউনলোড করে সহজেই তা সম্ভব। গয়নার সাথে থাকা 6-সংখ্যার HUID নম্বর অ্যাপে এন্টার করলে আপনার গয়নার বিশুদ্ধতা বোঝা যাবে। হলমার্ক হল ব্যুরো অফ ইন্ডিয়ান স্ট্যান্ডার্ডস (BIS) এর জারি করা একটি চিহ্ন যা ধাতুর বিশুদ্ধতা নির্দেশ করে। সোনা কেনার আগে অবশ্যই হলমার্ক পরীক্ষা করার পরামর্শ দেওয়া হচ্ছে। এক ক্লিকেই প্রতিদিনের সোনা ও রুপোর দাম জানতে পারবেন স্বর্ণশিল্প বাঁচাও কমিটির (SSBC) মাধ্যমে।